Mani Gotovac

**Mani Gotovac** (djevojačko ime **Manda Birimiša**) (Split, 12. studenoga 1939.), kritičarka, dramaturginja, teatrologinja i spisateljica. Prva izbornica Sterijina pozorja i prva intendantica u povijesti hrvatskoga kazališta.
 
## Biografija
Mani Gotovac rođena je u Splitu, 1939. godine, u znaku škorpiona. Kći je odvjetnika Zdravka Birimiše i glumice Marije Danire. Završila je klasičnu gimnaziju koju su u isto vrijeme pohađali Petar Brečić, Igor Mandić, Tonko Maroević, Zvonimir Mrkonjić, Igor Zidić i drugi. Kao studentica piše kazališne kritike, zapošljava se kao novinarka na radiju, piše kritike i eseje o kazalištu koje objavljuje u časopisima *Prolog*, *Scena*, *Forum*, talijanskoj reviji *Sipario* i drugdje. Diplomirala je komparativnu književnost i teatrologiju kod prof. Ive Hergešića na Filozofskom fakultetu u Zagrebu.

Živi u Zagrebu, piše prozu, kazališne spise i bavi se dramaturgijom u zemlji i inozemstvu.

## Kritike, eseji, teatrološke knjige
* Prvu kritiku objavljuje u *Studentskom listu*. Piše o predstavi *Idiot* prema romanu Dostojevskoga. Kritizira izvedbu zbog kliničkog prikazivanja *Idiota*. Uređuje kritičke emisije o kazalištu na Radio Zagrebu i vodi kazalište na Televiziji Zagreb u emisiji *Film, teatar i...* Tiska kazališne kritike u tjedniku *Telegram* i *[[Hrvatski tjednik|Hrvatskom tjedniku]]* te je voditeljica Press-a na Dubrovačkim ljetnim igrama. Autorica televizijskih dokumentaraca: *Dvije agonije* i *Sve naše Glorije*.
* Zabranjen joj je rad u visokotiražnim novinama i medijima (1973.–1980.) zbog političkih razloga. Istodobno tiska kazališne eseje u časopisima *Prolog*, *Scena* te u talijanskom *Sipariu*. 
* Surađuje u kreiranju sarajevskoga festivala MES i selektorica je jugoslavenskoga festivala Sterijino pozorje.
* Objavljuje knjigu teatroloških eseja *Tako prolazi Glorija* u biblioteci Cekade. 
* Predsjednica je Društva kritičara i teatrologa Hrvatske (1985.-1992.).
* Objavljuje knjigu teatroloških eseja *Dubrovačke mišolovke* u izdanju Teatrološke biblioteke.
* Glavna je i odgovorna urednica časopisa za kazališnu umjetnost *Prolog*. Prolog postaje članom kazališnih časopisa Europske unije.
* Piše TV scenarij za kratki film o Dubrovačkim ljetnim igrama u režiji Danijela Marušića.
* Uređuje knjigu teatroloških eseja Petra Brečića *Jedan okvir za zrcalo* u izdanju Umjetničkog programa HRT-a.
         
## Dramaturgija
Izbor:
* preradba djela i dramaturginja u predstavi: Euripid *Elektra*, režija [Paolo Magelli], Splitsko ljeto.
* dramaturginja u predstavi: Brecht *[[Opera za tri groša]]* režija Roberto Ciulli, Splitsko ljeto.
* suradnica u predstavi: Pirandello *Večeras improviziramo*, režija Anatolij Vasiljev, Splitsko ljeto / Hvar.
* suautorica u predstavi: Euripid *Feničanke*, režija Paolo Magelli, Dubrovačke ljetne igre.
* dramaturginja pri praizvedbi djela Luke Paljetka *Poslije Hamleta*, režija Krešimir Dolenčić, koprodukcija Dubrovačkih ljetnih igara i *[[Teatar &TD|Teatra &TD]]*.
* dramaturginja u predstavi Gabriella Vacisa *Napjevi gradova* u koprodukciji *Teatro settimo* Torino, *Teatar &TD*, Zagreb, "Kazalište Marina Držića", Dubrovnik, *Mittelfest*, Cividale i Dubrovačke ljetne igre.
* dramaturginja u predstavi: Grum *Dogadjaji u mjestu Goga* u režiji Damira Zlatara Freya, ZeKaeM, Zagreb
* umjetnička savjetnica predstave: Krleža *[[Gospoda Glembajevi]]* u režiji Jagoša Markovića, Atelje 212, Beograd.
* dramaturginja u predstavi: Shakespeare *Sen kresne noči* u režiji Damira Zlatara Freya, SNG Maribor.

## Ravnateljica, intendantica, međunarodni kontakti
* Dugogodišnja članica Vijeća Međunarodnog instituta za mediteransko kazalište sa sjedištem u Madridu.
* Ravnateljica Teatra &TD. Posvećuje se i istražuje suvremenu hrvatsku i europsku dramu i kazalište. Poziva na suradnju pisce Ivana Vidića, Asju Srnec Todorović, Matu Matišića, redatelje Lukasa Nolu, Ivicu Buljana, [Bobo Jelčić|Bobu Jelčića]]], Bornu Baletića te pjesnika i kantautora Arsena Dedića.
* Teatar &TD odlazi na gostovanja i međunarodne festivale: Festival kazališta u Caracasu (Venezuela), Mittelfest (Italija), Art Carnuntum (Austrija), Teatar festival (Madrid), kazalište *La Mamma* (New York). 
* Svjetska praizvedba kazališne verzije romana Pascala Brucknera *Ledeni mjesec* pod nazivom *Gorki gorki mjesec*. 
* Međunarodni simpozij na temu *Novi ljubavni nered i kazalište* u suradnji s Pascalom Brucknerom i teatrologom Joseom Monleonom, direktorom Instituta za Mediteransko kazalište.
* Umjetnička voditeljica Gradskog kazališta Marina Držića u Dubrovniku.
* Voditeljica *Teatra poezije* u Barceloni.
* Intendantica u HNK Split. Prva intendantica u povijesti hrvatskog kazališta. Otvara malu scenu za suvremeni hrvatski i europski teatar za pisce Filipa Šovagovića, Elvisa Bošnjaka, Juricu Pavičića, Antu Tomića, Ivanu Sajko, redatelje Ivicu Buljana, Sergeja Gorana Pristaša. Uvodi u teatar TBF. HNK Split postaje članom Europske kazališne konvencije te je pozivan je na međunarodne festivale: Bonnski bienalle, Festival u Nici, Festival u Zurichu, Mittelfest, MES, Bruxelles, Liege, Venezuela.
* Selektorica Bienalla mladih u Torinu.
* Intendantica HNK Ivana pl. Zajca, Rijeka. Otvara malu scenu Off Zajc za suvremeni hrvatski i europski teatar (dramska spisateljica Nina Mitrović i redatelje Daria Harjačeka i Olivera Frljića). Uvodi u teatar Damira Urbana i Severinu Vučković kao Karolinu Riječku i Barunicu Castelli. HNK Ivana pl. Zajca postaje članom Europske kazališne konvencije. Gostuje na Mediteranskom festivalu u Piccolo teatro di Milano, otvara Međunarodni festival u Rimu, gostuje na Sterijinom pozorju, priređuje Međunarodni simpozij na temu: *Nacionalna/narodna kazališta danas*.

## Autorski projekti - festivali
* kreira i pokreće Međunarodni festival *Riječke ljetne noći*. Među brojnim gostima festivala izdvajaju se argentinski tenor Jose Cura koji u Rijeci režira i pjeva u operi *Jose Cura: la commedia e finita*, japanski koreograf Moe Yamamoto, talijanska sopranistica Francesca Patane, španjolsko zračno kazalište Puja. Predstave *Mirisi, zlato i tamjan* u režiji Vinka Brešana i *Lukrecija iliti požderuh* u režiji Jagoša Markovića postaju amblem Riječkih ljetnih noći.
* Pokreće projekt *Pisci pod zvijezdama* u Rijeci
* Pokreće Međunarodne multikulturalne susrete - *YES ZGB* u Zagrebu. Posebni program: Pisci na Cvjetnom

## Istraživanje, promjene, rizik
Mani Gotovac posvećuje se kazalištu kao prostoru istraživanja u umjetnosti. Njezino kazalište uvijek se izlaže riziku. Ona ne priznaje koncept fotelje i funkcije. Zato ima mnogo pobornika i mnogo protivnika.

## Nagrade i priznanja
* 1997.: Red Danice Hrvatske s likom Marka Marulića.

## Djela

* *Tako prolazi Glorija*, Zagreb, 1984. (knjiga teatroloških eseja)
* *Dubrovačke mišolovke*, Zagreb, 1986. (knjiga teatroloških eseja) 
* *Fališ mi. Prva knjiga: zima/proljeće*, Zagreb, 2010., (autobiografski roman).
* *Fališ mi. Druga knjiga: jesen/ljeto*, Zagreb, 2011., (autobiografski roman). 
* *Fališ mi: u proljeću, u jeseni, u ljetu, u zimi*, Zagreb, 2013., novo nadopunjeno izdanje, (autobiografski roman).

## Izvori

## Vanjske veze
* about.me/Mani Gotovac Službena stranica
* HDP - Hrvatsko društvo pisaca 
* NU2, Gostovanje Mani Gotovac u emisiji Nedjeljom u 2, 20.12.2009.
* Novi list: Intervju s Mani Gotovac 
* ''Jedna je Mani''